**Farské oznamy**

**Dvadsiata šiesta nedeľa – rok B (29. 9. 2024)**

|  |  |  |
| --- | --- | --- |
| Pondelok | Sv. Hieronyma, kňaza a učiteľa Cirkvi | 17.30 |
| Utorok | Sv. Terézie od Dieťaťa Ježiša, panny a učiteľky Cirkvi | 7.00 |
| Streda | Svätých anjelov strážcov | 17.30 |
| Štvrtok | Za povolania na kňazský stav | 17.30 |
| Piatok | Sv. Františka Assiského – prvý piatok | 17.00 |
| Sobota | O Panne Márii – prvá sobota | 7.00 a 18.00 Oblazov |
| Nedeľa | Dvadsiata siedma nedeľa cez rok | 8.00 a 10.30 |

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi. Deti, ktoré boli tento rok na prvom sv. prijímaní pozývam začať alebo pokračovať v zasvätení sa Ježišovmu srdcu skrze 9 prvých piatkov ( k zasväteniu sa treba vyspovedať v tomto týždni a v piatok sa zúčastniť na sv. omši a prijať Pána Ježiša v Eucharistii). Spovedať budem pol hodinu pred každou sv. omšou a vo štvrtok od 16.30 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Dnes o 15.00 pozývam ružencové bratstvo sa spoločne pomodliť sv. ruženec na úmysly Panny Márie. Vo štvrtok po sv. omši pozývam mládež, ale nielen ju na stretnutie sa s Božím slovom formou lectio divina do farského centra.

Dnes po sv. omši budeme mať zbierku na kňazský seminár a na budúcu nedeľu zbierku pre potreby našej farnosti.

Sviatosť manželstva chcú prijať Peter Mozolík z Kotešovej a Petra Lučančinová pochádzajúca z Lietavy a Peter Smatana pochádzajúci zo Stráňav a Michaela Dubovská z Kotešovej. Snúbencov odporúčam do našich modlitieb a ak by niekto vedel o nejakej cirkevnoprávnej prekážke, nech to nahlási na farský úrad.

Dňa 6.10. sa uskutoční Jesenná púť na Horu Živčáková a o 11.00 tam o. biskup Tomáš Galis bude sláviť sv. omšu.

Chcem sa poďakovať všetkým, ktorí akýmkoľvek spôsobom prispeli k príprave a priebehu nášho Farského dňa. Zvlášť by som chcel poďakovať Braňovi Grofčíkovi, Petrovi Hadrbolcovi, Jánovi Sandanusovi, Petrovi Jandačkovi, Milanovi Bárdymu a Tomášovi Rybárikovi za celkovú organizáciu, p.starostovi a obecnému úradu za pomoc a vypožičanie stolov, dáždnikov, rodine Weberovej za požičanie nafukovacej lode, chlapom a animátorom pri obsluhe a starostlivosti pri deťoch, ženám za čistenie zeleniny, a upečenie koláčikov. Pán nám tento deň znova požehnal dobrým počasím.

Ďakujem p. farárovi Majdovi za zastupovanie, za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 16.. Želám vám peknú nedeľu a prijmite teraz požehnanie.